കൊച്ചി ബംഗളൂരു വ്യവസായ ഇടനാഴി ഭൂമി ഏറ്റെടുക്കല് ഡിസംബറില് പൂര്ത്തീകരിക്കും കൊച്ചി ബംഗളൂരു വ്യവസായ ഇടനാഴിക്കായി ഭൂമി ഏറ്റെടുക്കല് ഈ വര്ഷത്തോടെ പൂര്ത്തീകരിക്കുമെന്ന് മന്ത്രി പി.രാജീവ്. ഭൂമി ഏറ്റെടുക്കലിന്റെ പ്രാരംഭ നടപടികള് ആരംഭിച്ചു. കേന്ദ്ര പൊതുമേഖലാ സ്ഥാപനമായ BEML ന് സംസ്ഥാന സര്ക്കാര് ഏറ്റെടുത്ത് നല്കിയ ഭൂമി തിരിച്ചെടുക്കാനുള്ള നടപടികള്ക്ക് തുടക്കം കുറിച്ചതായും മന്ത്രി പറഞ്ഞു. കൊച്ചി ബംഗളൂരു വ്യാവസായിക ഇടനാഴിക്കായുള്ള ഭൂമിയേറ്റെടുക്കല് ഡിസംബറോടെ പൂര്ത്തിയാക്കുമെന്നാണ് വ്യവസായ വകുപ്പ് മന്ത്രി പി രാജീവ് വ്യക്തമാക്കിയത്. അടുത്ത വര്ഷത്തോടെ പദ്ധതിയുടെ നിര്മ്മാണം ആരംഭിക്കാനാണ് സര്ക്കാര് ലക്ഷ്യമിടുന്നത്. പാലക്കാട്, കണ്ണമ്ബ്ര, പുതുശ്ശേരി സെന്ട്രല് പുതുശ്ശേരി ഈസ്റ്റ് വില്ലേജുകളില് നിന്നായി 1843 ഏക്കര് ഭൂമിയാണ് സംസ്ഥാനം ഏറ്റെടുക്കേണ്ടത്.കേന്ദ്ര പൊതുമേഖലാ സ്ഥാപനമായ ബെമലിന് സംസ്ഥാന സര്ക്കാര് ഏറ്റെടുത്ത് നല്കിയതില് ഉപയോഗിക്കാതെ കിടക്കുന്ന 226 ഏക്കര് ഭൂമി തിരിച്ചെടുക്കാനുള്ള നടപടികള് ആരംഭിച്ചതായു മന്ത്രി അറിയിച്ചു. വിഷയം കേന്ദ്ര സര്ക്കാറുമായി ചര്ച്ച നടത്തി. അതേസമയം ജില്ലയിലെ വ്യവസായികളില് നിന്നും പ്രധാനമായും ഉയര്ന്ന പരാതി, ബാങ്കുകള് പലവിധ കാരണങ്ങള് പറഞ്ഞ് വായ്പ അനുവദിക്കുന്നില്ല എന്നതായിരുന്നു. അതുകൊണ്ടുതന്നെ പ്രശ്നപരിഹാരത്തിന് പതിമൂന്നാം തീയതി ബാങ്ക് മേധാവികളുടെയും, സംരംഭകരുടെയും യോഗം ചേരുമെന്നും മന്ത്രി വ്യക്തമാക്കി. മീറ്റ് ദ മിനിസ്റ്റര് പരിപാടിയുടെ ഭാഗമായി ജില്ലയിലെ എം.എല്.എ മാരുടെ യോഗവും വ്യവസായ പ്രമുഖരുടെ യോഗവും ചേര്ന്നു.